pythainlp/thai-wiki-dataset-v4 huggingface dataset:
แม่น้ำหาน

แม่น้ำหาน  ตั้งอยู่ทางตะวันออกของมณฑลกวางตุ้ง ประเทศจีน มีความยาวรวมประมาณ 470 กิโลเมตร เป็นแม่น้ำที่ยาวที่สุดเป็นอันดับสองในมณฑลกวางตุ้ง รองจากแม่น้ำจู และเป็นแม่น้ำสายเดียวที่มีพื้นที่ลุ่มน้ำหลักและปากแม่น้ำทั้งหมดไหลลงสู่ทะเลอยู่ภายในมณฑลกวางตุ้ง กระแสน้ำหลักของแม่น้ำหานที่อยู่ในมณฑลกวางตุ้งนี้เกิดจากแม่น้ำสาขาหลักสองสายคือ แม่น้ำเหมย์ แม่น้ำทิง และลำน้ำสาขาสั้น ๆ คือ แม่น้ำเหมย์ถาน มาบรรจบที่ซานเหอป้า (三河坝) อำเภอต้าปู้ เมืองเหมย์โจว แล้วไหลลงใต้ผ่านเมืองแต้จิ๋ว และผ่านสามเหลี่ยมปากแม่น้ำฮั่นในเขตเฉิงไห่และเขตหลงหูของซัวเถาเข้าสู่ทะเลจีนใต้
ชาวแต้จิ๋วเรียกแม่น้ำสายนี้ว่า "แม่น้ำแม่"
ประวัติ.
ก่อนสมัยราชวงศ์ถัง แม่น้ำหานถูกเรียกว่า "แม่น้ำปีศาจ" ("恶溪") ("เอ้อซี" หรือ "ลำน้ำเอ้อ" (#เปลี่ยนทาง แปลตามตัว "แม่น้ำที่ดุร้าย")) หรือ "แม่น้ำจระเข้" ("鳄溪") (ในที่นี้หมายถึง ความดุร้ายของจระเข้ ซึ่งออกเสียง เอ้อ เช่นเดียวกัน) (จระเข้ในภาษาจีนคือ "เอ้อยฺหวี" )
ต่อมาเมื่อหาน ยฺวี่ (韩愈) นักเขียน กวี และข้าราชการของราชวงศ์ถัง ถูกลดตำแหน่งและถูกเนรเทศไปประจำที่เมืองชายแดนห่างไกลในขณะนั้นคือ เมืองแต้จิ๋ว ภายหลังหาน ยฺวี่ได้สร้างระบบชลประทาน ขุดลอกแม่น้ำหาน และจัดระเบียบแม่น้ำที่ไหลเชี่ยวและน้ำท่วมบ่อยนี้ใหม่ทำให้กลายเป็นแม่น้ำที่มีคุณประโยชน์ต่อริมสองฝั่ง (ตามเรื่องเล่าพื้นบ้านระบุว่า หาน ยฺวี่ ได้สั่งให้ดำเนินการกวาดล้างตะโขง ("Hanyusuchus") ทั้งหมดในแม่น้ำออกไป) และรวมทั้งยังได้ปฏิรูประบบการศึกษาของภูมิภาคเฉาช่าน (แต้ซัว) อย่างจริงจัง ผู้คนจึงเปลี่ยนชื่อแม่น้ำเป็น"แม่น้ำหาน" ("韩江"; "หานเจียง") และภูเขาอีกแห่งหนึ่งเป็น"เขาหาน" ("韩山"; "หานชาน") เพื่อเป็นเกียรติแก่คุณูปการที่เขามีต่อภูมิภาคนี้
พื้นที่ลุ่มน้ำ.
ต้นน้ำ (แม่น้ำสาขา) ของแม่น้ำหานคือ แม่น้ำเหมย์ ซึ่งมีต้นน้ำทางตะวันออกเฉียงใต้ของอำเภอจื่อจิน เหอหยวน มณฑลกวางตุ้ง, แม่น้ำทิง ซึ่งมีต้นน้ำทางตอนเหนือของเหมย์โจวและบางส่วนในมณฑลฝูเจี้ยนทางตะวันตก และแม่น้ำเหมย์ทาน ซึ่งมีต้นน้ำจากภูเขาแนวสันปันน้ำทางตอนใต้ของฝูเจี้ยน ต้นน้ำสาขาทั้งสามมาบรรจบกันที่เมืองซานเหอป้า อำเภอต้าปู้ ก่อตัวเป็นแม่น้ำหานซึ่งมีลำธารสายหลักยาว 470 กิโลเมตร โดยไหลลงใต้ผ่านเฉาโจว (แต้จิ๋ว) และไหลลงสู่ทะเลโดยแบ่งออกเป็นแม่น้ำสายย่อยหลายสายคือ แม่น้ำเป่ย์ซี (北溪) (หรือเรียก แม่น้ำตงหลี่), แม่น้ำตงซี (东溪) (หรือเรียก แม่น้ำเหลียนหยาง) และแม่น้ำซีซี (西溪) ซึ่งแบ่งออกอีกเป็นสามสาขาย่อยคือ แม่น้ำเหมย์ซี, แม่น้ำซินจิน และแม่น้ำไว่ชา 
แม่น้ำหานมีแม่น้ำสาขาอื่นตลอดลำน้ำ 53 สาย มีพื้นที่อ่างเก็บกักน้ำมากกว่า 100 ตารางกิโลเมตรในพื้นที่ลุ่มน้ำในมณฑลกวางตุ้ง และครอบคลุมพื้นที่ลุ่มน้ำของแม่น้ำสาขาต่าง ๆ เช่น แม่น้ำอู่หฺวา, แม่น้ำหนิงเจียง, แม่น้ำฉือคู, แม่น้ำทิง, แม่น้ำเหม่ย์ถาน เป็นต้น ซึ่งมีพื้นที่ลุ่มน้ำสาขาของแต่ละสายมากกว่า 1,000 ตารางกิโลเมตร 
แม่น้ำหานเป็นระบบแม่น้ำที่ใหญ่เป็นอันดับสองในมณฑลกวางตุ้ง โดยมีพื้นที่ลุ่มน้ำทั้งสิ้น 30,112 ตารางกิโลเมตร โดยมากกว่าร้อยละ 70 อยู่ในมณฑลกวางตุ้ง และประมาณร้อยละ 30 อยู่นอกกวางตุ้ง โดยพื้นที่ลุ่มน้ำสาขาที่ใหญ่ที่สุดสองแห่งคือ พื้นที่ลุ่มแม่น้ำทิงซึ่งคิดเป็น 11,802 ตารางกิโลเมตร พื้นที่ของลุ่มแม่น้ำเหมย์ที่ 13,929 ตารางกิโลเมตร รวมทั้งพื้นที่ลุ่มน้ำในส่วนปลายน้ำในดินดอนสามเหลี่ยมปากแม่น้ำอีก 1,035 ตารางกิโลเมตร แม่น้ำหานมีปริมาณน้ำมากเทียบกับแม่น้ำอื่น เช่นแม่น้ำหวย โดยแม่น้ำหานมีพื้นที่ลุ่มน้ำเพียงร้อยละ 18 ของแม่น้ำหวย แต่ปริมาณน้ำจะเท่ากับร้อยละ 85 ของแม่น้ำหวย
มัคส์ ฟ็อน ชเตฟานิทซ์

ร้อยเอก มัคส์ เอมิล ฟรีดริช ฟ็อน ชเตฟานิทซ์ (30 ธันวาคม 1864 - 22 เมษายน 1936) เป็นนายทหารม้าชาวเยอรมัน ผู้ซึ่งได้รับการยกย่องว่าเป็นผู้พัฒนาสายพันธุ์เยอรมันเชเพิร์ด ตามที่ทราบกันในปัจจุบัน ได้กำหนดแนวทางมาตรฐานสายพันธุ์และได้เป็น ประธานคนแรกของ Verein für Deutsche Schäferhunde (SV)
ประวัติ.
ชเตฟานิทซ์ เกิดใน เดรสเดิน ราชอาณาจักรซัคเซิน ในตระกูลขุนนางของเยอรมัน เป็นนายทหารม้าและบางเวลารับราชการที่วิทยาลัยสัตวแพทย์ในกรุงเบอร์ลิน ที่นี่เขาได้รับความรู้อันมีค่าเกี่ยวกับชีววิทยา กายวิภาคศาสตร์ และศาสตร์แห่งการเคลื่อนไหว ซึ่งทั้งหมดนี้เขานำมาประยุกต์ใช้กับการผสมพันธุ์สุนัขในเวลาต่อมา เขาได้รับการเลื่อนตำแหน่งให้เป็นร้อยเอกในปี ค.ศ. 1898 และหลังจากนั้นไม่นานเขาก็ออกจากราชการ
จุดเริ่มต้นของการสร้างมาตรฐานสายพันธุ์เยอรมันเชเพิร์ด.
ชเตฟานิทซ์เริ่มทดลองเพาะพันธุ์สุนัข เขาใช้เทคนิคหลายอย่างที่ผู้เพาะพันธุ์สุนัขชาวอังกฤษในยุคนั้นใช้ เขาสนใจที่จะปรับปรุง เยอรมันเชเพิร์ด เป็นหลักเพราะเป็นสุนัขท้องถิ่นและเป็นสุนัขทำงานในยุคของเขา ชเตฟานิทซ์สนุกกับการเข้าร่วมการแสดงสุนัขและสังเกตว่ามีสุนัขต้อนแกะหลายประเภทที่ใช้ในเยอรมนี แต่ไม่มีมาตรฐานสายพันธุ์ เขาชื่นชอบสุนัขที่มีลักษณะเหมือนหมาป่า ฉลาด มีความรู้สึกเฉียบแหลมและเต็มใจที่จะทำงาน และเชื่อว่าเขาสามารถสร้างสุนัขที่ทำงานได้ดีขึ้นซึ่งสามารถใช้ได้ทั่วประเทศเยอรมนี
เขาซื้อสุนัขตัวแรกของเขาคือ Hektor Linksrhein ในปี ค.ศ. 1899 และเปลี่ยนชื่อเป็น Horand von Grafrath ซึ่ง Horand ถูกใช้เป็นพ่อแม่พันธุ์หลักโดย ชเตฟานิทซ์ และผู้เพาะพันธุ์คนอื่น ๆ และเป็นผู้วางรากฐานสายพันธุ์ เยอรมันเชเพิร์ด อย่างที่เราทราบ
ภารกิจรักครั้งสุดท้าย

ภารกิจรักครั้งสุดท้าย  เป็นซีรีส์ทางโทรทัศน์ของเกาหลีใต้ ปี 2019 นำแสดงโดย ชิน ฮเย-ซ็อน , Kim Myung-soo , อี ดง-ก็อน , คิม โบ-มี , โด จี-ว็อน และ คิม อิน-คว็อน ออกอากาศทุกวันพุธและพฤหัสบดีทางช่อง KBS2 เวลา 22:00 น.(เวลามาตรฐานเกาหลี) ตั้งแต่วันที่ 22 พฤษภาคม ถึง 11 กรกฎาคม ปี ค.ศ. 2019
เรื่องย่อ.
อี ย็อน-ซอ (แสดงโดย ชิน ฮเย-ซ็อน) เป็นนักบัลเล่ต์ที่มีความสามารถและประสบความสำเร็จอย่างยิ่ง เธอเป็นทุกอย่างใน บริษัท แฟนตาเซีย บัลเล่ต์ ของครอบครัวของเธอ แต่อุบัติเหตุร้ายแรงที่เกิดขึ้นระหว่างที่เธอทำการแสดงบนเวทีทำให้เธอตาบอด เธอดูถูกพนักงาน รวมถึงเลขาและพ่อบ้านผู้ซื่อสัตย์และคนอื่นๆ, คิม ดัน (คิม มย็อง-ซู) เป็นเทวดาที่มองโลกในแง่ดีที่เฝ้ารอที่จะได้กลับไปสวรรค์หลังทำภารกิจเสร็จ แต่เพราะเหตุการณ์บางอย่างทำเขาได้รับภารกิจใหม่ที่ดูเหมือนเป็นไปไม่ได้ในการค้นหารักแท้ให้ ย็อน-ซอ แต่กลับทำให้เขาตกหลุมรักเธอเสียเอง
ปุญญ์ปรีดี คุ้มพร้อม รอดสวาสดิ์

ปุญญ์ปรีดี คุ้มพร้อม รอดสวาสดิ์ (เกิด 14 มกราคม พ.ศ. 2542) ชื่อเล่น พีพี เป็นนักแสดงและพิธีกรชาวไทย สังกัดช่อง 3 เอชดี เป็นที่รู้จักกับบทบาท "แม่ปราง" จากละครเรื่อง "พรหมลิขิต" และบทบาท "ชีวัน" จากละครซีรีส์ชุด "ดวงใจเทวพรหม ตอน พรชีวัน" 
ประวัติ.
ปุญญ์ปรีดี คุ้มพร้อม รอดสวาสดิ์ ชื่อเล่น พีพี เกิดเมื่อวันที่ 14 มกราคม พ.ศ. 2542 ภูมิลำเนาครอบครัวเป็นคนจังหวัดสุราษฎร์ธานี ต้นตระกูลมีเชื้อสายแขกขาว ปุญญ์ปรีดีเป็นบุตรสาวคนเล็ก ในบรรดาพี่น้อง 3 คน พี่ชาย 1 คน คือ ปรีดีวัชร์ คุ้มพร้อม รอดสวาสดิ์ พี่สาว 1 คน คือ ร้อยตรีหญิง ปุญญ์ปาลี คุ้มพร้อม รอดสวาสดิ์ ครอบครัวประกอบธุรกิจอสังหาริมทรัพย์ ปุญญ์ปรีดีนับถือศาสนาพุทธเถรวาท ด้านการศึกษา เธอสำเร็จการศึกษาระดับมัธยมศึกษาที่ โรงเรียนโยธินบูรณะ และสำเร็จการศึกษาระดับปริญญาตรี ภาควิชาสังคมวิทยาและมนุษยวิทยา คณะรัฐศาสตร์ จุฬาลงกรณ์มหาวิทยาลัย โดยในสมัยเรียนเธอเป็นตัวแทนเข้าประกวดดาว คณะรัฐศาสตร์ รุ่น 70 อีกทั้งยังเคยเป็นหลีดให้กับทาง คณะรัฐศาสตร์ จุฬาลงกรณ์มหาวิทยาลัย
เข้าสู่วงการ.
ปุญญ์ปรีดีเริ่มต้นเข้าสู่วงการจากการถ่ายโฆษณา จนกระทั่งได้เซ็นสัญญาเป็นนักแสดงในสังกัดช่อง 3 ในปี พ.ศ. 2564 โดยเริ่มจากการเป็นพิธีกรในรายการสีสันบันเทิง จากนั้นจึงได้มีผลงานออกอากาศละครเรื่องแรกเป็นละครซีรีส์วายเรื่อง "คุณหมีปาฏิหาริย์" ปี พ.ศ. 2565 รับบท "พริบพรี" นอกจากนี้ในปีเดียวกันเธอยังมีละครอีก 2 เรื่องคือ "ปมเสน่หา" รับบท "ปริม" และ"คือเธอ" รับบท "แยมส้ม" แฟนสาวของก้าวกล้าพระเอกของเรื่องที่แอบหนีไปแต่งงานกับชายอื่น
ต่อมาในปี พ.ศ. 2566 มีละครออกอากาศเรื่อง "เลือดเจ้าพระยา" รับบท "สอยดาว" ตามมาด้วยละครก่อนข่าว "รักสุดใจยัยตัวแสบ" รับบท "แก้ว" พร้อมด้วย"พรหมลิขิต" รับบท "แม่ปราง" ปี พ.ศ. 2567 ละครชุด "ดวงใจเทวพรหม ตอน พรชีวัน" รับบท "ชีวัน วงศ์นคร" ซึ่งเป็นละครชุดภาคต่อของ 
"สุภาพบุรุษจุฑาเทพ ตอน คุณชายปวรรุจ" เมื่อปี 2556 คู่กับ นพเก้า เดชาพัฒนคุณ และละครรอออกอากาศชื่อเรื่อง "แสนรัก" รับบท "ราณี"คู่กับ กองทัพ พีค
แอทลีตส์อันลิมิตเต็ดวอลเลย์บอล

แอทลีตส์อันลิมิตเต็ดวอลเลย์บอล (ย่อ: AUV) เป็นลีกวอลเลย์บอลหญิงอาชีพในสหรัฐ ก่อตั้งขึ้นในปี ค.ศ. 2021 ซึ่งผู้เล่นไม่ได้ผูกมัดกับทีมใดทีมหนึ่ง แต่เปลี่ยนทีมทุกสัปดาห์ของฤดูกาล ผู้เล่นที่ได้รับคะแนนมากที่สุดในแต่ละสัปดาห์จะกลายเป็นกัปตันทีมในสัปดาห์ถัดไปเพื่อจัดตั้งทีมใหม่<ref name="urlJordan Larson On Athletes Unlimited Volleyball: ‘Being Able To Play Pro In The United States Is Amazing’ – CBS Dallas / Fort Worth"></ref>
ไคแผ่น

ไคแผ่น  เป็นสแน็กลาวทำจากสาหร่ายเขียวน้ำจืด ("ไค"), กระเทียม, ผัก และงา
ไคแผ่นผลิตในทางเหนือของประเทศลาว และได้รับความนิยมเป็นพิเศษในหลวงพระบาง ในช่วงฤดูหนาวแล้ง (พฤศจิกายนถึงเมษายน) ระดับน้ำในแม่น้ำจะแห้งขอดที่สุด ชาวลาวจะเก็บไคที่จับตัวกันอยู่ใต้น้ำขึ้นมา จากนั้นนำมาล้าง ตำ และอัดเป็นก้อน ไคที่อัดเป็นก้อนแล้วจะนำมาต้ม ปรุงรสด้วยน้ำมะขามเปียก มะกอกดำและเขียว จากนั้นจึงรีดให้ก้อนไคแบนเป็นแผ่น แล้วนำไปตากบนเสื่อกกสาน โรยด้วยงา บางครั้งอาจโรยกระเทียมฝานบาง มะเขือเทศ หรือหอมหัวใหญ่ เมื่อเสร็จแล้วจะนำไปตากแห้งเป็นเวลาอย่างน้อย 7 ชั่วโมง บ้างว่าไคแผ่นมีลักษณะคล้ายกับสาหร่ายโนริของญี่ปุ่น
ไคแผ่นอุดมด้วยวิตามินและเกลือแร่ รสชาติคล้ายโนริแต่จะมีรสขมหวานและกลิ่นที่มากกว่า หนึ่งในวิธีนำไคแผ่นมาประกอบอาหารที่นิยมคือการนำไปทอดในน้ำมันเป็นชนมขบเคี้ยว ในขณะที่บางส่วนอาจเลือกทานไคแผ่นดิบ ๆ
นับตั้งแต่ปี ค.ศ. 2002 เริ่มมีการนำเข้าไคแผ่นไปจำหน่ายในสหรัฐ
โซ-โฟลว์

โซ-โฟลว์  เป็นค่ายเพลงไทยในสไตล์ ฮิปฮอป ก่อตั้งเมื่อช่วงต้นปี พ.ศ. 2565 โดยเป็นค่ายเพลงในเครือ เอ็กซ์โอเอ็กซ์โอเอนเตอร์เทนเมนต์ (ภายใต้การบริหารงานของบริษัทเวิร์คพอยท์ เอ็นเทอร์เทนเมนท์ จำกัด (มหาชน)) 
โดยมี SMEW แชมป์จากรายการ เดอะแร็ปเปอร์ 2021 เป็นศิลปินเบอร์แรกของค่ายพร้อมกับเปิดตัวด้วยซิงเกิล put me on your story เมื่อวันศุกร์ที่ 4 กุมภาพันธ์ พ.ศ. 2565 โดยได้ พั้นช์ ทิพานัน นิลสยาม จากวง โฟร์อีฟ มาเป็นนางเอกเอ็มวี โดยก่อนหน้านั้นในวันพุธที่ 2 กุมภาพันธ์ ได้มีการปล่อยทีเซอร์ของเพลงนี้ออกมาให้ฟัง
จากนั้นทางค่าย XOFLOW ได้เปิดตัวศิลปินเบอร์ 2 ของค่ายอย่าง NOT'TOY ซึ่งเป็นผู้เข้าแข่งขันจากรายการ เดอะแร็ปเปอร์ 2021 เช่นเดียวกันด้วยซิงเกิล พ่อตาแม่ยาย เมื่อวันพฤหัสบดีที่ 3 มีนาคม จากนั้นในช่วงปลายเดือนคือในวันพฤหัสบดีที่ 24 มีนาคม ทางค่าย XOFLOW ก็ได้เปิดตัวศิลปินเบอร์ 3 คือ แร็ปเปอร์ชื่อดังอย่าง โต้ง พิทวัส พฤกษกิจ หรือที่รู้จักกันดีในนาม โต้ง ทูพี ที่มาพร้อมกับซิงเกิลเปิดตัวในค่ายใหม่อย่าง เบาได้เบา ที่ร้องฟีทเจอริ่งกับแร็ปเปอร์รุ่นน้องชื่อดังอย่าง มิลลิ
ในวันจันทร์ที่ 22 สิงหาคม ทางค่ายได้ประกาศว่า NOT'TOY ได้เตรียมปล่อยซิงเกิลใหม่ที่ได้ SMEW มาร่วมฟีทเจอริ่งคือเพลง ปัดโธ่ โดยในวันอังคารที่ 23 สิงหาคม พ.ศ. 2565 เวลา 1 ทุ่ม เตรียมปล่อยทีเซอร์ของมิวสิควิดีโอ ส่วนในวันพุธที่ 24 สิงหาคม เวลา 1 ทุ่ม เตรียมปล่อยมิวสิควิดีโอและเพลงให้ออกมาได้ฟัง
มารีอา ซาการี

มารีอา ซาการี (เกิดเมื่อวันที่ 25 กรกฎาคม 1995) เป็นนักเทนนิสอาชีพชาวกรีก เธอขึ้นสู่อันดับ 3 ของโลกในประเภทเดี่ยว เมื่อวันที่ 21 มีนาคม 2022 ทำให้เธอเป็นผู้เล่นชาวกรีกที่มีอันดับสูงสุดเท่าที่เคยมีมาในยุคโอเพน อันดับที่ดีที่สุดของเธอในประเภทคู่คือ 169 เมื่อวันที่ 9 กันยายน 2019
ซาการีคว้าแชมป์ดับเบิลยูทีเอทัวร์ในรายการโมร็อกโกโอเพน 2019 ซึ่งเธอเอาชนะ Johanna Konta ในรอบชิงชนะเลิศ นอกจากนี้ เธอยังเข้ารอบรองชนะเลิศในรายการอู่ฮั่นโอเพน ปี 2017 ซึ่งเธอเอาชนะคาโรลีเนอ วอสนีอากี ซึ่งเป็นครั้งแรกที่เธอเอาชนะมือวาง 10 อันดับแรกของโลกได้ ในปี 2019 เธอเข้าถึงรอบรองชนะเลิศพรีเมียร์ไฟฟ์อีกครั้งที่รายการอิตาเลียนโอเพนซึ่งเธอเอาชนะ Petra Kvitová ในปี 2020 สาการีไปถึงรอบที่สี่ของทั้งออสเตรเลียนโอเพนและยูเอสโอเพน ในปี 2021 เธอได้เข้าถึงรอบรองชนะเลิศที่เฟรนช์โอเพนและยูเอสโอเพน ปี 2021 ทำให้เธอเป็นผู้หญิงคนแรกจากกรีซที่ไปถึงรอบรองชนะเลิศรายการแกรนด์สแลม
ซาการีเป็นที่รู้จักจากรูปแบบการเล่นที่ดุดันและการเล่นทั่วทั้งคอร์ต โดยมีศูนย์กลางอยู่ที่การเสิร์ฟที่แข็งแกร่งและท่ากราวด์อันทรงพลังของเธอ เสิร์ฟเอซมากสุดอันดับที่หกของผู้เล่นดับเบิลยูทีเอในปี 2020 โดยเสิร์ฟ 144 เอซใน 31 นัด
ชีวิตช่วงแรกและชีวิตส่วนตัว.
ซาการีเกิดเมื่อวันที่ 25 กรกฎาคม 1995 ในเอเธนส์ แม่ของเธอชื่อ Angelikí Kanellopoúlou เป็นอดีตนักเทนนิส 50 อันดับแรก ส่วนพ่อของเธอชื่อ Konstantinos Sakkaris เธอมีพี่น้องสองคน ได้แก่ ยันนิส พี่ชาย และอามันดา น้องสาว พ่อแม่ของเธอให้เธอเริ่มเล่นเทนนิสเมื่ออายุ 6 ขวบ เธอย้ายไปบาร์เซโลนาเมื่ออายุ 18 ปีเพื่อฝึกฝน เธอกล่าวว่าพื้นผิวที่เธอชอบคือฮาร์ดคอร์ตและคอร์ตดิน และช็อตที่เธอชอบคือการเสิร์ฟ ผู้เล่นที่เธอชื่นชอบคือ เซเรนา วิลเลียมส์, โรเจอร์ เฟเดอเรอร์ และราฟาเอล นาดัล ปัจจุบันซาการี อาศัยอยู่ในมงเต-การ์โล
รายการธงประจำจังหวัดของญี่ปุ่น

จังหวัดของญี่ปุ่นทุกแห่งมีธงของตนเอง โดยส่วนใหญ่มักจะเป็นการออกแบบทางเรขาคณิตที่มีสองสี ซึ่งมักจะผสมผสานตัวอักษรของระบบการเขียนภาษาญี่ปุ่น และตราสัญลักษณ์ที่เรียบง่าย ลักษณะเด่นของธงเหล่านี้คือ การใช้ชุดสีที่มักไม่พบในธงประเภทอื่น ๆ รวมทั้ง สีส้ม สีม่วง สีฟ้าคราม และสีน้ำตาล
บางจังหวัดยังมีธงอย่างเป็นทางการอื่นที่เรียกว่า "ธงสัญลักษณ์"  อาจใช้ในโอกาสที่เป็นทางการน้อยกว่า ธงสัญลักษณ์ที่มีชื่อเสียง ได้แก่ ธงที่ใช้ในโตเกียว
ทางหลวงแผ่นดินหมายเลข 3365

ทางหลวงแผ่นดินหมายเลข 3365 (สายสามชุก – หนองอีพัง) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 35.107 กิโลเมตร (เริ่มนับที่ กม.1+500) เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกสามชุก บน ทางหลวงแผ่นดินหมายเลข 340 ตำบลสามชุก อำเภอสามชุก ไปทางทิศตะวันตก ข้ามแม่น้ำท่าจีน ผ่านตำบลหนองผักนาก และตัดกับ ทางหลวงแผ่นดินหมายเลข 3496 และผ่านตำบลหนองสะเดา เข้าสู่เขตอำเภอหนองหญ้าไซ ที่ตำบลหนองหญ้าไซ ผ่านตัวอำเภอหนองหญ้าไซ ไปสิ้นสุดที่แยกหนองอีพัง ตัดกับทางหลวงแผ่นดินหมายเลข 333 ในตำบลทัพหลวง อำเภอหนองหญ้าไซ เป็นเส้นทางในความรับผิดชอบของแขวงทางหลวงสุพรรณบุรีที่ 1
วัดสระแก้ว (อำเภอเมืองนครราชสีมา)

วัดสระแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา
วัดสระแก้วเป็นวัดที่สร้างมาพร้อมเมืองนครราชสีมา เมื่อครั้งสมเด็จพระนารายณ์มหาราชทรงโปรดให้สร้างเมืองหน้าด่านขึ้นเมื่อ พ.ศ. 2205 ชื่อของวัดมาจากการที่วัดตั้งอยู่ใกล้สระแก้ว สระน้ำเก่าแก่ที่มีมานาน เป็นสระน้ำคู่บ้านคู่เมือง น้ำในสระแก้วใช้ประกอบพระราชพิธีถือน้ำพระพิพัฒน์สัตยา วัดสร้างขึ้นโดยกลุ่มขุนนาง ในสมัยท้าวสุรนารี ท่านได้ทำนุบำรุงและปฏิสังขรณ์เสนาสนะเป็นประจำ วัดได้รับพระราชทานวิสุงคามสีมาเมื่อ พ.ศ. 2505
อุโบสถหลังเก่าก่อสร้างด้วยศิลปะอยุธยา ภายหลังอุโบสถมีควาทรุดโทรมจึงสร้างอุโบสถหลังใหม่ สร้างขึ้นสมัยใดไม่แน่ชัด อุโบสถไม่มีเสา กรอบหน้าต่างจะมีผนังที่หนามาก สลับกับเสาใหญ่ระหว่างช่องหน้าต่าง ภายในประดิษฐานพระพุทธรูปประธาน เป็นพระพุทธรูปศิลปะสุโขทัยปางมารวิชัย นอกจากนั้นยังมี หลวงพ่อติกขวโร หรือพระติกข์ พระพุทธรูปเก่าแก่ปางถวายเนตรที่ได้อัญเชิญมาจากอยุธยา และยังมีพิพิธภัณฑ์หลวงพ่อคูณ ซึ่งมีหุ่นขี้ผึ้งหลวงพ่อคูณประดิษฐานอยู่ภายในพิพิธภัณฑ์
โรคผมร่วงเป็นหย่อม

อัลโลพีเชีย อารีอาตา  หรือ ผมร่วงเป็นหย่อม  เป็นอาการขนและผมร่วงเป็นบางจุดในร่างกาย บ่อยครั้งทำให้เกิดหย่อมไม่มีผมบนหนังศีรษะเป็นหย่อม ๆ ขนาดประมาณเหรียญ ความเครียดและการเจ็บป่วยอาจเพิ่มความเสี่ยง แต่ในผู้ป่วยส่วนใหญ่ไม่พบตัวกระตุ้นใด ๆ เป็นพิเศษ และผู้ป่วยโดยทั่วไปมักมีสุขภาพที่เี ในบางกรณีอาจเกิดผมร่วงทั้งศีรษะ ("alopecia totalis"), หรือทั้งขนและผมร่วงทั้งร่างกาย ("alopecia universalis") การร่วงของผมและขนอาจเป็นถาวรได้ ผมร่วงเป็นหย่อมนี้เป็นคนละโรคกันกับผมร่วงผลฮอร์โมนเพศชาย
เข้าใจกันว่าผมร่วงเป็นหย่อมเกิดจากโรคภูมิต้านตนเอง ที่ซึ่งรูขุมขนศูนย์เสียลักษณะพิเศษที่จะไม่ถูกโจมตีโดยระบบภูมิคุ้มกัน ปัจจัยเสี่ยงรวมถึงประวัติครอบครัว นอกจากนี้ยังพบว่าในแฝดเหมือน หากคนหนึ่งมีอาการนี้ คู่แฝดอาจมีความเสี่ยงเกิดโรคได้ 50% กลไกเกิดโรคประกอบด้วยการที่ระบบภูมิคุ้มกันไม่รับรู้ว่ารูขุมขนเป็นเซลล์ของร่างกาย และจึงโจมตีเซลล์เหล่านั้น
ปัจจุบันยังไม่มีการรักษา แต่อาจมีการฉีดคอร์ทีโซนเพื่อเร่งการเติบโตของเส้นผม รวมถึงแนะนำให้ใช้สารกันแดด, การโพกปิดศีรษะจากความร้อนและความเย็น และในกรณีที่ขนตาร่วงก็แนะนำให้สวมแว่นตาด้วย ในบางกรณีผมและขนสามารถงอกขึ้นใหม่ได้โดยสมบูรณ์และก็ไม่เกิดอาการซ้ำขึ้นอีก และในบางรายอาจให้เวลาหลายปี ส่วนในกรณีที่เสียผมและขนทั้งหมด มี 10% ที่จะมีผมและขนงอกขึ้นใหม่
ความชุกของโรคอยู่ที่ 0.15% ถึง 2% ในสหรัฐ ส่วนมากพบเริ่มมีอาการตั้งแต่เป็นเด็ก และมีวคามชุกพอกันทั้งในเพศชายและหญิง อาการนี้ไม่ส่งผลต่อการคาดหมายคงชีพ
วัคซีนเกาตวาน

วัคซีนโควิด-19 ของเกาตวาน (MVC-COV1901 , ชื่อทางการค้า : MVC COVID-19 Vaccine) หรือนิยมเรียกย่อ ๆ ในไต้หวันว่า วัคซีนเกาตวาน (高端疫苗) เป็นวัคซีนป้องกันโควิด-19 ซึ่งมีการวิจัยและพัฒนาและได้รับอนุมัติการใช้งานฉุกเฉิน วัคซีนดังกล่าวพัฒนาร่วมกันโดยบริษัทเกาตวาน (高端疫苗生物製劑股份有限公司) ของไต้หวัน, บริษัทชีวเภสัชภัณฑ์ (Dynavax) ของสหรัฐอเมริกา และ สถาบันสุขภาพแห่งชาติของสหรัฐอเมริกา
ส่วนผสมและกระบวนการผลิต.
วัคซีนได้รับการรับรองจากสถาบันสุขภาพแห่งชาติและมหาวิทยาลัยเท็กซัส ออสติน ในการคัดเลือกแอนติเจนที่จับกับโปรตีนหนามของไวรัสซึ่งได้รับการเปลี่ยนกรดอะมิโนโพรลีนสองตำแหน่ง (S-2P spike protein), แอนติบอดีสำหรับการตรวจสอบ และ แพลตฟอร์มสำหรับเทคโนโลยี กระบวนการบนเซลล์ไลน์ของเยื่อบุผิวที่ได้จากรังไข่ของหนูแฮมสเตอร์จีน (CHO) ถูกนำมาใช้ในการผลิต โดยการนำพลาสติดที่มียีนของโปรตีนหนาม S-2P มาส่งถ่ายให้เซลล์เพาะเลี้ยง (ExpiCHO-S) แล้วจึงแยกผลผลิตเฉพาะโปรตีนหนาม S-2P ออกมา สำหรับสารเสริมภูมิคุ้มกัน (adjuvant) สำหรับเพิ่มการตอบสนองของภูมิคุ้มกันของผู้รับวัคซีน ใช้เกลืออะลูมิเนียม CpG 1018 จากบริษัท Dynavax ซึ่งเป็นสารเสริมภูมิคุ้มกันที่พัฒนาสำหรับใช้ในวัคซีนไวรัสตับอักเสบบีก่อนหน้านี้
เดอะสไตเนอร์บรอเธอส์

เดอะสไตเนอร์บรอเธอส์ (Steiner Brothers) เป็นแท็กทีมมวยปล้ำอาชีพของพี่น้องชาวอเมริกัน Robert "Rick Steiner" Rechsteiner และ Scott "Scott Steiner" Rechsteiner
พี่น้องปล้ำปล้ำในฐานะมือสมัครเล่นที่มหาวิทยาลัยมิชิแกน ทีมเปิดตัวในปี 1989 และแข่งขันในการโปรโมตเช่น Extreme Championship Wrestling (ECW), New Japan Pro-Wrestling (NJPW), World Championship Wrestling (WCW) และ World Wrestling Federation (WWF) ชนะในกระบวนการที่สิบเอ็ด แท็กทีมแชมเปียนชิพ และ สหรัฐอเมริกา แท็กทีมแชมเปียนชิป หนึ่งรายการ ก่อนยุบวงในปี 1998
พี่น้องได้กลับมาพบกันอีกครั้งบนสนามอิสระในช่วงต้นทศวรรษ 2000 และ Total Nonstop Action Wrestling ในเดือนพฤษภาคม 2007 พวกเขาเป็นทีมแท็กทีมแรกที่จัด WWF World Tag Team Championship, WCW World Tag Team Championship และ IWGP Tag Team Championship
Steiner Brothers ได้รับการยกย่องว่าเป็นหนึ่งในแท็กทีมที่ยิ่งใหญ่ที่สุดตลอดกาลในประวัติศาสตร์มวยปล้ำอาชีพ
พรรษา วอสเบียน

พรรษา วอสเบียน (เกิด 31 กรกฎาคม พ.ศ. 2539) ชื่อเล่น มิ้ลค์ เป็นนักแสดงชาวไทย สังกัดจีเอ็มเอ็มทีวี มีชื่อเสียงจากบทบาทแนวแซฟฟิก (หญิงรักหญิง) ในซีรีส์เรื่อง "แค่เพื่อนครับเพื่อน" (พ.ศ. 2564)
ประวัติ.
พรรษาเกิดวันที่ 31 กรกฎาคม พ.ศ. 2539 เป็นลูกเสี้ยวมอญ เดนมาร์ก จีน และไทย มีพี่น้อง 5 คน พรรษาเป็นบุตรคนที่ 4
พรรษาสำเร็จการศึกษาระดับปริญญาตรีสาขาการตลาด จากมหาวิทยาลัยแม่โจ้ จังหวัดเชียงใหม่
การงาน.
ช่วงต้น.
พรรษาเริ่มงานจากการถ่ายโฆษณาระหว่างเรียน
ใน พ.ศ. 2561 พรรษาเข้าประกวด "คัดเลือกหนุ่มสาวตัวแทนของคนรุ่นใหม่" ในรายการ "จีเอสบีเจนแคมปัสสตาร์ 2018" (GSB Gen Campus Star 2018) ที่นิตยสาร "แคมปัส" จัดร่วมกับธนาคารออมสิน ผ่านเข้าเป็น 1 ใน 23 คนสุดท้ายที่จะได้เป็นตัวแทนภาคเหนือ
ใน พ.ศ. 2562 พรรษาได้แสดงมิวสิกวิดีโอเป็นครั้งแรกในเพลง "เป็นอะไรสักอย่าง" ของรณเดช วงศาโรจน์
ต่อมาพรรษาได้เริ่มเป็นนักแสดงจากการชักชวนของขนิษฐา ขวัญอยู่ ผู้กำกับ
งานด้านแซฟฟิก.
หลังจากที่ได้เข้าเป็นนักแสดงของจีเอ็มเอ็มทีวี งานแสดงแรกของพรรษาคือซีรีส์ "แค่เพื่อนครับเพื่อน" (พ.ศ. 2564) ได้รับบทบาทเป็น "อิ๊ง" ซึ่งเป็นบทบาทแนวแซฟฟิก (หญิงรักหญิง) คู่กับภัทรานิษฐ์ ลิ้มปติยากร ที่รับบทบาทเป็น "ภา" การแสดงดังกล่าวเป็นที่ตอบรับอย่างดีจนเป็นกระแสและทำให้แฮชแท็ก "#อิ๊งภา" ติดอันดับในสื่อสังคม ภายหลังพรรษากับภัทรานิษฐ์ยังได้รับบทบาทแนวเกิลส์เลิฟด้วยกันอีกดังนี้
ความสำเร็จในการทำงานร่วมกันระหว่างพรรษาและภัทรานิษฐ์ ทำให้ทั้งสองได้ร่วมงานอย่างอื่นกันอีก เช่น การจัดแฟนมีตติงในต่างประเทศอย่างต่อเนื่อง การเข้าร่วมการประชุมสุดยอดสตรีโลก ดับเบิลยูทีดับเบิลยู ครั้งที่ 2 (2nd WTW Global Woman Summit) ที่เซี่ยงไฮ้ ประเทศจีน ในวันที่ 27 กรกฎาคม พ.ศ. 2567 และการจัดคอนเสิร์ตร่วมกัน เป็นต้นว่าคอนเสิร์ตในกรุงเทพมหานคร ณ วันที่ 1 ธันวาคม พ.ศ. 2567
หวัง อี้ (นักการเมือง)

หวัง อี้ (เกิด 19 ตุลาคม 1953) เป็นนักการทูตและนักการเมืองอาวุโสของจีนซึ่งดำรงตำแหน่งผู้อำนวยการสำนักงานคณะกรรมาธิการต่างประเทศส่วนกลางของพรรคคอมมิวนิสต์จีน ทำให้เขาเป็นนักการทูตระดับสูงสุดของจีนและเป็น มนตรี
รัฐกิจ ตั้งแต่ ค.ศ. 2018 และเป็นสมาชิกโปลิตบูโรของพรรคคอมมิวนิสต์จีนตั้งแต่ ค.ศ. 2022 ก่อนหน้านี้เขาดำรงตำแหน่งรัฐมนตรีต่างประเทศตั้งแต่ปี ค.ศ. 2012 ถึง 2022
ชีวิตส่วนตัว.
หวังเกิดที่ปักกิ่ง หลังจากสำเร็จการศึกษาระดับมัธยมปลายในเดือนกันยายน ค.ศ. 1969 เขาถูกส่งไปยังภาคตะวันออกเฉียงเหนือของจีน ต่อมาเขารับราชการในกองทหารก่อสร้างภาคตะวันออกเฉียงเหนือใน มณฑลเฮยหลงเจียง เป็นเวลาแปดปี
ในเดือนธันวาคม ค.ศ. 1977 หวังกลับไปปักกิ่ง และในปีเดียวกันนั้นก็ได้ลงทะเบียนเรียนในภาควิชาภาษาเอเชียและแอฟริกาของ มหาวิทยาลัยการศึกษานานาชาติปักกิ่ง เขาเรียน ภาษาญี่ปุ่น ที่มหาวิทยาลัยแห่งนี้ โดยสำเร็จการศึกษาระดับปริญญาตรีในเดือนกุมภาพันธ์ ค.ศ. 1982 เขาเป็นที่รู้จักจากการพูดภาษาอังกฤษและภาษาญี่ปุ่นได้อย่างคล่องแคล่ว
อาชีพ.
อาชีพช่วงต้น.
เมื่อสำเร็จการศึกษาจากมหาวิทยาลัย หวังถูกส่งไปยังกองกิจการเอเชียของกระทรวงการต่างประเทศโดยพ่อตาของเขา ซึ่งเขาเริ่มอาชีพการงานในฐานะนักการทูต ในเดือนกันยายน ค.ศ. 1989 เขาถูกส่งไปยังสถานทูตจีนในญี่ปุ่นและรับราชการที่นั่นเป็นเวลาห้าปี เมื่อเขาเดินทางกลับจีนในเดือนมีนาคม ค.ศ. 1994 หวังได้รับแต่งตั้งให้เป็นรองหัวหน้ากองกิจการเอเชียของกระทรวงการต่างประเทศและได้รับการเลื่อนตำแหน่งให้เป็นหัวหน้ากองในปีถัดมา ตั้งแต่เดือนสิงหาคม ค.ศ. 1997 ถึงกุมภาพันธ์ ค.ศ. 1998 หวัง เป็นวิทยากรรับเชิญที่สถาบันความสัมพันธ์ระหว่างประเทศของมหาวิทยาลัยจอร์จทาวน์ในสหรัฐอเมริกา ไม่นานหลังจากที่เขากลับมา เขาได้รับการเลื่อนตำแหน่งให้เป็นผู้ช่วยรัฐมนตรีและผู้อำนวยการสำนักวิจัยนโยบาย ตั้งแต่กันยายน ค.ศ. 1999 หวังเรียนต่อด้านความสัมพันธ์ระหว่างประเทศที่ China Foreign Affairs University และได้รับปริญญาเอก ในเดือนกุมภาพันธ์ ค.ศ. 2001 หวังได้รับแต่งตั้งเป็นรัฐมนตรีช่วยว่าการกระทรวงการต่างประเทศ รับผิดชอบงานกิจการเอเชีย เขาเป็นรัฐมนตรีช่วยว่าการที่อายุน้อยที่สุด
ในเดือนกันยายน ค.ศ. 2004 หวังได้รับแต่งตั้งให้เป็นเอกอัครราชทูตจีนประจำประเทศญี่ปุ่น เขาดำรงตำแหน่งนี้จนถึงเดือนกันยายน ค.ศ. 2007 ในเดือนมิถุนายน ค.ศ. 2008 หวังรับตำแหน่งต่อจาก เฉิน ยุนหลิน ในตำแหน่งผู้อำนวยการ สำนักงานกิจการไต้หวัน ของ คณะมนตรีรัฐกิจสาธารณรัฐประชาชนจีน
รัฐมนตรีว่าการกระทรวงการต่างประเทศ.
แต่งตั้ง.
เมื่อวันที่ 16 มีนาคม ค.ศ. 2013 หวังได้รับแต่งตั้งเป็นรัฐมนตรีว่าการกระทรวงการต่างประเทศหลังจากที่เขาได้รับอนุมัติจาก สภาประชาชนแห่งชาติ
การเจรจาสันติภาพ.
หวังเริ่มการเยือนตะวันออกกลางครั้งสำคัญในเดือนธันวาคม ปี ค.ศ. 2013 เพื่อไปเยือนอิสราเอลและปาเลสไตน์ เขาหารือกับผู้นำของทั้งสองประเทศถึงความสำคัญของข้อตกลงนิวเคลียร์กับอิหร่านและความสำคัญของการเจรจาสันติภาพอย่างต่อเนื่อง โดยกล่าวว่า "สงครามไม่ได้ช่วยแก้ปัญหา ความรุนแรงเพิ่มความเกลียดชัง การเจรจาสันติภาพเป็นหนทางเดียวที่เหมาะสม"
ทางหลวงแผ่นดินหมายเลข 3350

ทางหลวงแผ่นดินหมายเลข 3350 (สายท่าช้าง – สระบัวก่ำ) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 31.119 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นบน ทางหลวงชนบท สพ.3050 ตำบลเขาพระ อำเภอเดิมบางนางบวช ไปทางทิศตะวันตก ผ่านตำบลหัวเขา และตัดกับ ทางหลวงแผ่นดินหมายเลข 3496 และผ่านตำบลหัวนา ตำบลบ่อกรุ ตำบลหนองกระทุ่ม เข้าสู่เขตอำเภอด่านช้าง ที่ตำบลหนองมะค่าโมง ไปสิ้นสุดที่ ทางหลวงแผ่นดินหมายเลข 3502 ในตำบลหนองมะค่าโมง อำเภอด่านช้าง เดิมเคยเป็นส่วนหนึ่งของทางหลวงแผ่นดินหมายเลข 3502 ในปัจจุบัน เป็นเส้นทางในความรับผิดชอบของแขวงทางหลวงสุพรรณบุรีที่ 1
โรแมนซ์ออฟเดอะทรีคิงดัมส์ II

โรแมนซ์ออฟเดอะทรีคิงดัมส์ II  เป็นเกมที่สองในซีรีส์"โรแมนซ์ออฟเดอะทรีคิงดัมส์"ของเกมกลยุทธ์ผลัดกันเล่นที่ผลิตโดยบริษัทโคเอ และอิงจากนวนิยายอิงประวัติศาสตร์เรื่อง"สามก๊ก"
รูปแบบการเล่น.
เมื่อเริ่มเกม ผู้เล่นเลือกจากหนึ่งในหกสถานการณ์ที่กำหนดรูปแบบเริ่มต้นของอำนาจในจีนสมัยโบราณ บทเกมแสดงให้เห็นภาพความจงรักภักดีและดินแดนที่ควบคุมโดยขุนศึกอย่างคร่าว ๆ ตามนวนิยาย แม้ว่ารูปแบบการเล่นจะไม่เป็นไปตามเหตุการณ์ในนวนิยายหลังจากที่เกมเริ่มต้นขึ้น
เกมมีหกสถานการณ์ได้รับการระบุไว้ดังต่อไปนี้:
หลังจากเลือกสถานการณ์แล้ว ผู้เล่นจะตัดสินว่าขุนศึกคนใดที่พวกเขาจะควบคุม เหล่าตัวละครที่กำหนดเองอาจแทรกซอนเข้าไปในดินแดนที่ไม่มีกองกำลังอื่นครอบครองเช่นกัน เกมนี้มีมณฑลต่าง ๆ ทั้งหมด 41 มณฑล และมีตัวละครที่ไม่ซ้ำกันมากกว่า 200 ตัว ตัวละครแต่ละตัวมีสามค่าสถิติ ซึ่งมีตั้งแต่ 10 ถึง 100 (ยิ่งสูงยิ่งดี) สติปัญญา ความสามารถในการทำสงคราม และความดึงดูดใจของขุนศึกมีอิทธิพลต่อความสำเร็จของเขาหรือเธอเมื่อทำภารกิจบางอย่าง เช่น การดวล หรือการเพิ่มมูลค่าที่ดินในมณฑล
ผู้เล่นชนะเกมด้วยการพิชิตดินแดนทั้งหมดในประเทศจีน ซึ่งทำได้โดยการควบคุมทุกมณฑลบนแผนที่
การตอบรับ.
นิตยสาร"คอมพิวเตอร์เกมมิงเวิลด์"ระบุว่า"โรแมนซ์ออฟเดอะทรีคิงดัมส์ II" "ทำเรื่องราวได้ดีกว่าจำลองความโกลาหล" ของจีนในคริสต์ศตวรรษที่สองมากกว่าภาคก่อนของเกมดังกล่าว ซึ่งในการสำรวจเกมกลยุทธ์ก่อนคริสต์ศตวรรษที่ 20 เมื่อ ค.ศ. 1993 ทางนิตยสารให้เกมนี้สี่ดาวจากห้าดาว ส่วนช่วงวางจำหน่าย ทางนิตยสาร"แฟมิคอมซือชิน"ได้ให้คะแนนเกมเวอร์ชันแฟมิคอมที่ 30 คะแนนจาก 40 คะแนน
Romance of the Three Kingdoms II

<ns>0</ns>
 <revision>
 <timestamp>2022-03-29T04:19:44Z</timestamp>
 <contributor>
 <username>B20180</username>
 </contributor>
 <comment>เปลี่ยนทางหน้าไปยัง โรแมนซ์ออฟเดอะทรีคิงดัมส์ II</comment>
 <origin>10020625</origin>
 <model>wikitext</model>
 <format>text/x-wiki</format>
ทางหลวงแผ่นดินหมายเลข 3502

ทางหลวงแผ่นดินหมายเลข 3502 (สายดอนไร่ – อ่างเก็บน้ำกระเสียว) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 38.694 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 - 6 ช่องจราจรไป-กลับ โดยทางหลวงสายนี้เริ่มต้นบน ทางหลวงแผ่นดินหมายเลข 3496 ตำบลหนองสะเดา อำเภอสามชุก ไปทางทิศตะวันตก เข้าสู่เขตอำเภอหนองหญ้าไซ ที่ตำบลหนองโพธิ์ ผ่านตำบลแจงงาม และตัดกับ ทางหลวงแผ่นดินหมายเลข 3350 ที่ตำบลหนองมะค่าโมง อำเภอด่านช้าง ผ่านตัวอำเภอด่านช้าง และตัดกับ ทางหลวงแผ่นดินหมายเลข 333 ไปสิ้นสุดที่ทางหลวงท้องถิ่น ในตำบลหนองมะค่าโมง อำเภอด่านช้าง ช่วงสระบัวก่ำ - อ่างเก็บน้ำกระเสียว ในอดีตเคยเป็นส่วนหนึ่งของทางหลวงแผ่นดินหมายเลข 3350 เป็นเส้นทางในความรับผิดชอบของแขวงทางหลวงสุพรรณบุรีที่ 1
โจว ซิงเจ๋อ

ประวัติ.
โจวซิงเจ๋อเกิดและเติบโตในประเทศไต้หวัน (สาธารณรัฐจีน) แต่เมื่ออายุ 11 ปี เขาได้ย้ายไปใช้ชีวิตในบอสตัน ประเทศสหรัฐอเมริกา เข้ารับการศึกษาที่ Fay School และ Northfield Mount Hermon School และได้ย้ายกลับมายังไต้หวันหลังจากจบการศึกษาเมื่ออายุ 18 ปี เขามีพี่ชายที่เป็นศิลปิน นักร้อง นักแต่งเพลง เช่นกันคือ "อเล็กซ์ โจว" หรือ "โจวอวี่เทียน" 
เขาเล่นเปียโนคลาสสิกแบบเคาน์เตอร์สไตรค์มาตั้งแต่เด็ก เนื่องจากความหลงใหลในดนตรี เขาจึงชอบแต่งเพลง และแรงบันดาลใจในการแต่งเพลงส่วนใหญ่มาจากภาพยนตร์และประสบการณ์ของเขาและเพื่อนๆ
ปัจจุบันเขาจดทะเบียนสมรสกับ “จ้าวไต้ซิน (Dacie Chao)“ อดีตพิธีกรและผู้ประกาศข่าว มีลูกสาวด้วยกัน 1 คน เมื่อเดือนสิงหาคม ปี 2023
อาเซียนฟุตซอลแชมเปียนชิพ 2022

การแข่งขันอาเซียนฟุตซอลแชมเปียนชิพ 2022 เป็นการแข่งขันครั้งที่ 17 ของทัวร์นาเมนต์ เริ่มทำการแข่งขันในช่วงเดือนเมษายน ค.ศ. 2022 ที่กรุงเทพมหานคร ประเทศไทย
3 ทีมที่ดีที่สุดของทัวร์นาเมนต์จะได้สิทธิ์เข้ารอบสำหรับ ฟุตซอลชิงแชมป์เอเชีย 2022 ใน ประเทศคูเวต เป็นตัวแทนของเอเอฟเอฟ
ทีมที่ผ่านรอบคัดเลือก.
ไม่มีการคัดเลือกทุกทีมสามารถเข้ามาเล่นในรอบสุดท้าย โดยมี 9 ทีมจากสหพันธ์ฟุตบอลอาเซียนมาเข้าร่วมแข่งขัน บรูไน กลับเข้ามาสำหรับทัวร์นาเมนต์นี้หลังจากหายไป 4 ปี นับตั้งแต่การลงสนามครั้งล่าสุดใน อาเซียนฟุตซอลแชมเปียนชิพ 2018
สนามแข่งขัน.
ทุกนัดทั้งหมดจะจัดขึ้นใน อินดอร์ สเตเดียม หัวหมาก, กรุงเทพมหานคร
รอบแบ่งกลุ่ม.
เวลาทั้งหมดคือเวลาท้องถิ่น 
รอบแพ้คัดออก.
รอบรองชนะเลิศ.
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.
นัดชิงอันดับที่สาม.
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.
อันดับดาวซัลโว.
มีการทำประตู 149 จากการแข่งขัน 17 เฉลี่ย ต่อนัด
การทำประตู 11 ครั้ง
การทำเข้าประตูตัวเอง 2 ครั้ง
ทีมที่ผ่านเข้ารอบ.
ด้านล่างนี้คือทีมที่ผ่านเข้ารอบสำหรับ ฟุตซอลชิงแชมป์เอเชีย 2022.
โขลนทวาร

โขลนทวาร คือ ประตูที่สร้างขึ้นชั่วคราวสำหรับใช้ในพิธีกรรมที่เป็นสิริมงคลและขจัดความอัปมงคล การประกอบพิธีเรียกว่า "พิธีโขลนทวาร" หรือ "พิธีเบิกโขลนทวาร" ซึ่งปรากฏอยู่ในตำราพิชัยสงคราม 
พิธี.
โขลนทวารมีทั้งพิธีหลวงและพิธีราษฎร์ โดยพิธีหลวงจัดครั้งใน 3 วาระ คือ ในการยกทัพออกจากเมืองเพื่อไปทำศึกสงคราม ทำให้เกิดขวัญและกำลังใจในการรบเอาชนะข้าศึกศัตรู ในการรับกองทัพที่ได้ชัยชนะกลับมา และในการรับช้างสำคัญเข้าเมือง ก่อนจะประกอบพิธีสมโภชขึ้นระวางในเมืองหลวง
พิธีตั้งโขลนทวารในการยกทัพออกจากเมืองต้องประกอบร่วมกับ "พิธีตัดไม้ข่มนาม" การประกอบพิธีจะมีพระสงฆ์สวดพระพุทธมนต์และสวดชยันโต ตั้งพระพุทธรูปพร้อมเครื่องบูชา บาตรน้ำพระพุทธมนต์ จับสายสิญจน์วงรอบโขลนทวารพอให้พระสงฆ์ถือสวดได้ พราหมณ์หมอเฒ่า 2 คน พราหมณ์พิธี 2 คน ทำหน้าที่ประพรมน้ำเทพมนตร์และเป่าสังข์ มีเกยหอ 2 เกย เพื่อให้พระสงฆ์ประพรมน้ำพระพุทธมนต์และพราหมณ์ประพรมน้ำเทพมนตร์เมื่อเวลาทหารช้างม้าผ่านโขลนทวาร ส่วนการตัดไม้ข่มนาม จะใช้ต้นไม้ที่มีชื่อร่วมตัวอักษรกับชื่อข้าศึกมาสมมติว่าเป็นตัวข้าศึก เอาพระแสงอาชญาสิทธิ์ฟันต้นไม้นั้นแล้วให้ทหารเดินข้ามไปเป็นการข่มนามข้าศึก
สำหรับพิธีราษฎร์จะเกี่ยวข้องกับการตาย มีการสร้างประตูป่าสำหรับชักศพลอดผ่านจากบ้านไปยังวัด เพื่อทำพิธีเผาหรือฝังหรือเก็บไว้รอทำพิธี ต้องตั้งประตูป่าตรงประตูที่จะนำศพออก โดยการนำกิ่งไม้ 2 กิ่งมาปักตั้งปลายขึ้น จับเป็นวงโค้งผูกประกบกัน เอาปลายเท้าศพหันเข้าประตูป่าก่อน เพื่อไม่ให้วิญญาณผู้ตายมองเห็นบ้าน ทำให้เกิดอาลัยหวนกลับบ้าน เสร็จแล้วก็รื้อประตูป่าทิ้งทันทีเพื่อทำลายเส้นทางไม่ให้วิญญาณจำทางเข้าบ้านได้
ประวัติ.
เนื่องจากพิธีโขลนทวารปรากฏอยู่ในตำราพิชัยสงคราม ที่ได้ถูกรวบรวมไว้ตั้งแต่รัชสมัยสมเด็จพระรามาธิบดีที่ 2 แห่งกรุงศรีอยุธยาเป็นอย่างน้อย พิธีนี้จึงเป็นพิธีโบราณที่มีมาก่อนหน้านี้ ยังใช้ต่อมาจนถึงครั้งกรุงรัตนโกสินทร์ เช่นที่ปรากฏใน "นิราศท่าดินแดง" พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช ได้ทรงกระทำพิธีเบิกโขลนทวารบริเวณวัดไทร และในคราวที่พระเจ้าลูกยาเธอกรมหมื่นเจษฎาบดินทร์ (รัชกาลที่ 3) ทรงยาตราทัพไปตั้งรับทัพพม่าที่ตำบลปากแพรก เมืองกาญจนบุรี เมื่อ พ.ศ. 2363 ครั้งนี้ได้ทรงกระทำพิธีเบิกโขลนทวารที่วัดจอมทอง หรือวัดราชโอรสารามราชวรวิหารในปัจจุบัน ส่วนใน "นิราศเมืองเพชร" ประพันธ์โดยสุนทรภู่ ได้กล่าวว่า บริเวณวัดกกเคยเป็นที่ตั้งของโขลนทวาร
สุจิตต์ วงษ์เทศระบุว่าพิธีเบิกโขลนทวารมีที่ทุ่งหันตรา (เดิมเรียกทุ่งอุทัย) พระเจ้าแผ่นดินอยุธยาจะตัดไม้ข่มนามก่อนยกทัพทำสงคราม
นอกจากนั้นยังพบโขลนทวารในลักษณะรูปแบบซุ้มประตูจีนในพระอารามหลวงสองแห่งของกรุงเทพมหานคร คือ วัดพระเชตุพนวิมลมังคลารามราชวรมหาวิหารและวัดกัลยาณมิตรวรมหาวิหาร
ทางหลวงแผ่นดินหมายเลข 3267

ทางหลวงแผ่นดินหมายเลข 3267 (สายอ่างทอง – แยกบางโขมด) หรือเรียกอีกชื่อว่า สายอ่างทอง-ท่าเรือ เป็นทางหลวงแผ่นดินที่พาดผ่านจังหวัดอ่างทอง, จังหวัดพระนครศรีอยุธยา, จังหวัดสระบุรี มีระยะทางตลอดทั้งสาย 25.857 กิโลเมตร เป็นถนนคอนกรีตขนาด 2 ช่องจราจรสวนทางตลอดสาย ยกเว้นช่วงที่ผ่านเขตชุมชนบ้านขวางจะมีขนาด 4-6 ช่องจราจร โดยทางหลวงสายนี้เริ่มต้นที่แยกต่างระดับอ่างทอง บน ถนนสายเอเชีย กับ ทางหลวงแผ่นดินหมายเลข 334 ตำบลบ้านอิฐ อำเภอเมืองอ่างทอง ไปทางทิศตะวันออก ข้ามแม่น้ำลพบุรี และตัดกับ ทางหลวงแผ่นดินหมายเลข 347 กับ ทางหลวงแผ่นดินหมายเลข 3196 ที่แยกเจ้าปลุก ตำบลเจ้าปลุก อำเภอมหาราช เข้าสู่เขตจังหวัดสระบุรี ที่ตำบลบ้านหลวง ผ่านตัวอำเภอดอนพุด ไปสิ้นสุดบน ทางหลวงแผ่นดินหมายเลข 3022 กับ ทางหลวงแผ่นดินหมายเลข 3034 ที่แยกบางโขมด ในตำบลบางโขมด อำเภอบ้านหมอ เป็นเส้นทางในความรับผิดชอบของแขวงทางหลวงอ่างทอง, แขวงทางหลวงอยุธยา และ แขวงทางหลวงสระบุรี
ไซมอน แคลโลว์

ไซมอน ฟิลลิป ฮิว แคลโลว์ (CBE; เกิด 15 มิถุนายน พ.ศ. 2492) เป็นนักแสดง ผู้กำกับ และนักเขียนชาวอังกฤษ
อาชีพ.
ภาพยนตร์.
เขาปรากฏตัวในภาพยนตร์เรื่องแรกในปี ค.ศ. 1984 รับบท ชิคาเนเดอร์ ในเรื่อง "อะมาดัส" ปีต่อมาเขาปรากฏตัวเป็นสาธุคุณบีบีในเรื่อง "อะรูมวิธอะวิว" บทบาททางโทรทัศน์เรื่องแรกของเขาอยู่ในเรื่อง "แครีออนลอจชิง" ตอน "ออกีแอนด์เบส" ในปี ค.ศ. 1975 แต่ถูกตัดออกจากการพิมพ์ครั้งสุดท้าย เขาได้แสดงในภาพยนตร์ตลกของช่อง 4 เรื่อง "แชนซ์อินอะมิลเลียน" หลายเรื่อง ในบททอม แชนซ์ บุคคลประหลาดที่มีเรื่องบังเอิญเกิดขึ้นเป็นประจำ บทบาทเช่นนี้และบทบาทของเขาในเรื่อง "โฟร์เวดดิงส์แอนด์อะฟูเนรัล" ทำให้เขาเป็นที่รู้จักในวงกว้างขึ้น
ปียอตร์ อาดัมต์ชึก

ปียอตร์ อาแลกซันแดร์ อาดัมต์ชึก ([ˈpjɔtr aˈdamt͡ʂɨk]; เกิด 21 มีนาคม พ.ศ. 2515) เป็นนักแสดงภาพยนตร์ นักแสดงโทรทัศน์ นักแสดงละครเวที และนักพากย์ชาวโปแลนด์ เขามีชื่อเสียงจากการรับบทเฟรเดริก ชอแป็ง นักเปียโนและนักประพันธ์ดนตรี ในภาพยนตร์ชีวประวัติเรื่อง ' (พ.ศ. 2545), สมเด็จพระสันตะปาปายอห์น ปอลที่ 2 ในละครโทรทัศน์เรื่อง ' (พ.ศ. 2548) และภาคต่อชื่อเรื่อง "" (พ.ศ. 2549) และโตมัสในซีรีส์จักรวาลภาพยนตร์มาร์เวลในดิสนีย์+ เรื่อง "ฮอคอาย" (พ.ศ. 2564)
ไบรอัน ดาร์ซี เจมส์

ไบรอัน ดาร์ซี เจมส์ (เกิด 29 มิถุนายน ค.ศ. 1968) เป็นนักแสดงและนักดนตรีชาวอเมริกัน เขามีชื่อเสียงจากการแสดงละครบรอดเวย์เป็นหลัก รวมถึงเชร็กในเรื่อง "เชร็กเดอะมิวสิคัล", นิก บอตทอม ในเรื่อง "ซัมธิงรอตเทน!", พระเจ้าจอร์จที่ 3 ในเรื่อง "แฮมิลตัน" และควินน์ คาร์นีย์ ในเรื่อง "เดอะแฟรีแมน" และได้รับการเสนอชื่อชิงรางวัลโทนีสามครั้งจากผลงานการแสดงของเขา เขายังเป็นที่รู้จักจากการปรากฏเป็นประจำในบทแอนดี เบเกอร์ ในซีรีส์ของเน็ตฟลิกซ์เรื่อง "13 บันทึกลับหัวใจสลาย" เจ้าหน้าที่ครุปเก ในเรื่อง "เวสต์ ไซด์ สตอรี่" และนักข่าวแมตต์ แครอลล์ ในเรื่อง "คนข่าวคลั่ง"
โทมัส เฮเดน เชิร์ช

โทมัส เฮเดน เชิร์ช (ชื่อเกิด โธมัส ริชาร์ด แมคมิลเลน; เกิด 17 มิถุนายน พ.ศ. 2503) เป็นนักแสดงชาวอเมริกัน หลังจากปรากฏตัวในซิทคอมเรื่อง "วิงส์" ในปี ค.ศ. 1990 และแสดงนำในเรื่อง "เน็ดแอนด์สเตซี" (1995–1997) มาแล้วสองซีซัน เชิร์ชมีชื่อเสียงจากผลงานภาพยนตร์ของเขา ได้แก่ การแสดงที่ได้รับการเสนอชื่อชิงรางวัลออสการ์ในเรื่อง "ไซด์เวย์ส" (2004) บทบาทของเขาในฐานะตัวร้าย แซนด์แมนในเรื่อง "ไอ้แมงมุม 3" ของแซม ไรมี (2007) ซึ่งเขารับบทบาทนี้อีกครั้งในภาพยนตร์เรื่อง "" ของจักรวาลภาพยนตร์มาร์เวล (2021) และแสดงเป็น ไลล์ ฟาน เดอ กรูท ในเรื่อง "จอร์จออฟเดอะจังเกิล" (1997) เขายังได้กำกับการแสดงครั้งแรกให้ภาพยนตร์เรื่อง "โรลลิงคันซาส" (2003)
วัดหันตรา

วัดหันตรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองหันตรา ในตำบลหันตรา อำเภอพระนครศรีอยุธยา จังหวัดพระนครศรีอยุธยา 
วัดหันตราเป็นวัดเก่าแก่ก่อนแผ่นดินสมเด็จพระเจ้าอยู่หัวบรมโกศ มีชื่อในพระราชพงศาวดาร ฉบับพระราชหัตถเลขา ว่า จุลศักราช 1100 รัชสมัยสมเด็จพระเจ้าอยู่หัวบรมโกศได้เสด็จพระราชดำเนินโดยกระบวนนาวาพยุหไปฉลองวัดหันตราและสมโภชอาราม 3 วัน อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อ พ.ศ. 2325
อุโบสถแบบมหาอุด สร้างในสมัยกรุงศรีอยุธยา ซึ่งไม่มีประตูด้านหลังและไม่เจาะช่องหน้าต่าง เชื่อกันว่าใช้นี้เป็นสถานที่ประกอบพิธีปลุกเสกเครื่องรางของขลังที่ศักดิ์สิทธิ์ เพราะบริเวณทุ่งหันตราเป็นสถานที่ตั้งทัพรับศึกและเป็นที่ประชุมทัพสมเด็จพระบรมราชาธิราชที่ 2 และสมเด็จพระนเรศวรมหาราชเมื่อไปตีเมืองละแวก ภายในอุโบสถ์มีพระประธานปางมารวิชัย ชื่อว่า "พระพุทธอนันตชินราช" มีภาพจิตรกรรมฝาผนังที่บอกเล่าเรื่องราวความเป็นมาเกี่ยวกับพุทธประวัติ วัดยังมีพระพุทธฉายจำลอง สันนิษฐานว่ามีการสร้างขึ้นมานับร้อยปี
วัดไทรงามใต้

วัดไทรงามใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอไทรงาม จังหวัดกำแพงเพชร มีที่ดินตั้งวัดเนื้อที่ 25 ไร่ 2 งาน ปัจจุบันมีพระครูวชิรปัญโญภาส เป็นเจ้าอาวาส
วัดไทรงามใต้ เดิมชื่อ วัดไทรงาม สร้างขึ้นโดยประชาชนบ้านไทรงามที่แต่เดิมอยู่ในตำบลหนองคล้า จังหวัดกำแพงเพชร เป็นประชาชนที่มีความเลื่อมใสศรัทธาหลวงปู่อินทร์ จันทูปโม ซึ่งได้รับการเคารพนับถือว่าเป็นเหมือนร่มโพธิ์ ร่มไทรของชาวบ้าน เรียกว่า "วัดไทรงาม" เริ่มแรกสร้างเป็นสำนักสงฆ์เมื่อ พ.ศ. 2502 จนตั้งเป็นวัดเมื่อวันที่ 3 พฤศจิกายน พ.ศ. 2536 ได้รับพระราชทานวิสุงคามสีมาเมื่อวันที่ 27 มกราคม พ.ศ. 2548
อาคารเสนาสนะที่สำคัญ ได้แก่ อุโบสถ 1 หลัง ศาลาการเปรียญ 1 หลัง กุฏิเจ้าอาวาส 1 หลัง กุฏิพระ 10 หลัง และเมรุ 1 หลัง
กรมส่งเสริมและพัฒนาคุณภาพชีวิตคนพิการ

กรมส่งเสริมและพัฒนาคุณภาพชีวิตคนพิการ (อักษรย่อ: พก.) (อังกฤษ: Department of Empowerment of persons with Disabilities) เป็นหน่วยงานในสังกัดกระทรวงการพัฒนาสังคมและความมั่นคงของมนุษย์ มีภารกิจเกี่ยวกับการเสนอนโยบายและจัดทำแผนงานด้านการส่งเสริมและพัฒนาคุณภาพชีวิตคนพิการ รวมทั้งดำเนินการด้านการคุ้มครอง การส่งเสริมสิทธิและสวัสดิการของคนพิการ การสร้างโอกาสและความเสมอภาคแก่คนพิการ การตรวจสอบการได้รับสิทธิประโยชน์ของคนพิการ การขจัดการเลือกปฏิบัติโดยไม่เป็นธรรมต่อคนพิการ การให้คำแนะนำและช่วยเหลือคนพิการให้สามารถเข้าถึงและใช้ประโยชน์ได้จากสิ่งอำนวยความสะดวก สวัสดิการ และความช่วยเหลืออื่นได้ตามความต้องการจำเป็นพิเศษเฉพาะบุคคล
ประวัติ.
กรมส่งเสริมและพัฒนาคุณภาพชีวิตคนพิการ ก่อตั้งขึ้นเมื่อวันที่ 6 มีนาคม 2558 ตามพระราชบัญญัติปรับปรุงกระทรวง ทบวง กรม (ฉบับที่ 14) พ.ศ.2558 ซึ่งมีการปรับปรุงการจัดโครงสร้างส่วนราชการของกระทรวงการพัฒนาสังคมและความมั่นคงของมนุษย์ใหม่ โดยรวมงานด้านนโยบาย ด้านวิชาการ และด้านการปฏิบัติ ของกลุ่มเป้าหมายเดียวกันให้อยู่ส่วนราชการเดียวกัน เพื่อให้สามารถกำหนดเป้าหมายและทิศทางการปฏิบัติงานของส่วนราชการให้สามารถปฏิบัติงานได้อย่างมีประสิทธิภาพ และลดการทำงานที่ซ้ำซ้อน รวมทั้งเป็นการประหยัดทรัพยากรภาครัฐมากยิ่งขึ้น โดยโอนบรรดาภารกิจของสำนักบริการสวัสดิการสังคม (เฉพาะงานเกี่ยวกับคนพิการ) และสถานสงเคราะห์คนพิการและศูนย์ฟื้นฟูอาชีพคนพิการ ของกรมพัฒนาสังคมและสวัสดิการ และภารกิจของสำนักงานส่งเสริมและพัฒนาคุณภาพชีวิตคนพิการแห่งชาติ ไปเป็นอำนาจหน้าที่ของ กรมส่งเสริมและพัฒนาคุณภาพชีวิตคนพิการ 
อำนาจหน้าที่.
กรมส่งเสริมและพัฒนาคุณภาพชีวิตคนพิการ มีอำนาจหน้าที่ดังนี้
คมชัดลึก อวอร์ด ครั้งที่ 18

คมชัดลึก อวอร์ด ครั้งที่ 18 เป็นงานประกาศรางวัลคมชัดลึก อวอร์ด ในครั้งที่ 18 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2564 พิธีการมอบรางวัลมีขึ้นในวันที่ 31 มีนาคม พ.ศ. 2565 (เดิมกำหนดจัดในวันที่ 29 มีนาคม) ณ หอประชุมใหญ่ ศูนย์วัฒนธรรมแห่งประเทศไทย โดยในปีนี้ใช้ธีมในการจัดงานว่า "White of Begining" หรือ สีขาวแห่งการเริ่มต้นใหม่
รางวัล.
คมชัดลึก อวอร์ด ครั้งที่ 18 มีการเพิ่มรางวัลในสาขาต่าง ๆ โดยสาขาละคร/ซีรีส์ ได้เพิ่มรางวัลละครสร้างสรรค์สังคมยอดเยี่ยม ขณะที่รางวัลป็อบปูลาร์โหวต ได้มีการปรับจำนวนเป็น 9 สาขา คือรางวัลเดิมได้แก่ นักร้องเพลงไทยสากลยอดนิยม, ภาพยนตร์ไทยยอดนิยม, นักแสดงชายยอดนิยม, นักแสดงหญิงยอดนิยม และ ละครไทย/ซีรีส์ไทยยอดนิยม และรางวัลใหม่เพิ่มอีก 4 สาขาคือ Influencer สร้างสรรค์สังคมยอดนิยม, Influencer LGBTQ ยอดนิยม, Influencer ยอดนิยม และ คู่จิ้นยอดนิยม ต่อมาได้ยกเลิก 3 รางวัล Infulencer และเปลี่ยนเป็นรางวัล LGBTQ+ ยอดนิยม รวมเป็น 7 รางวัล
รางวัลยอดเยี่ยมจะตัดสินโดยคณะกรรมการ ขณะที่รางวัลป็อบปูลาร์โหวต จะตัดสินจากประชาชนที่ส่งคะแนนผ่านเอสเอ็มเอส (60%), เว็บไซต์คมชัดลึก (25%) และเฟซบุ๊กของคมชัดลึก อวอร์ด (15%) โดยเปิดรับการส่งเสนอชื่อระหว่างวันที่ 29 พฤศจิกายน - 30 ธันวาคม พ.ศ. 2564 และเปิดลงคะแนนรอบสุดท้ายระหว่างวันที่ 17 มกราคม - 18 มีนาคม พ.ศ. 2565
สำหรับผู้ที่ได้รับรางวัล และผู้ที่ถูกเสนอชื่อเข้าชิง มีดังนี้ (ผู้ชนะจะขึ้น ตัวหนา (‡))
ป็อบปูลาร์โหวต.
<templatestyles src="Col-begin/styles.css"/>
โรแมนซ์ออฟเดอะทรีคิงดัมส์ XIV

โรแมนซ์ออฟเดอะทรีคิงดัมส์ XIV  หรือที่รู้จักในชื่อ ซังโงกูชิ 14  เป็นภาคที่ 14 ในเกมกลยุทธ์ซีรีส์"โรแมนซ์ออฟเดอะทรีคิงดัมส์" ("ซังโงกูชิ") โดยบริษัทโคเอ ซึ่งวางจำหน่ายเมื่อวันที่ 16 มกราคม ค.ศ. 2020 สำหรับเพลย์สเตชัน 4 และไมโครซอฟท์ วินโดวส์ ในประเทศญี่ปุ่น และไต้หวัน เกมนี้ยังได้รับการเปิดตัวสำหรับนินเท็นโด สวิตช์ ในญี่ปุ่นเมื่อวันที่ 9 ธันวาคม ค.ศ. 2020 และการเปิดตัวระหว่างประเทศตามคำร้อง
รูปแบบการเล่น.
รูปแบบการเล่นของ"โรแมนซ์ออฟเดอะทรีคิงดัมส์ XIV" คือการเลือกตัวละครใด ๆ โดยการชนะดินแดน และเริ่มควบคุมดูแลชะตากรรมของจีน
การตอบรับ.
นิตยสาร"แฟมิซือ"ให้คะแนนเกมรวมที่ 34 คะแนนจาก 40 คะแนน ส่วนเว็บไซต์"พีซี เกมเมอร์" และ"พีซีเกมส์เอ็น" ได้มีการวิจารณ์ที่หลากหลายมากกว่า ถึงการแปลเป็นภาษาอังกฤษ และโดยเฉพาะอย่างยิ่งการถูกติเตียนการทำศึกที่ช้า
ภายในไม่กี่วันหลังจากวางจำหน่าย เกมเวอร์ชันเพลย์สเตชัน 4 กว่า 20,000 ชุดได้รับการจำหน่ายในประเทศญี่ปุ่น และเกมดังกล่าวมียอดจำหน่ายมากกว่า 500,000 ชุดภายใน ค.ศ. 2021
ไซเบอร์พังส์ (วิดีโอเกม)

ไซเบอร์พังส์  เป็นเกมยิงมุมมองจากบนลงล่างสำหรับระบบอามิกาที่พัฒนาโดยมิวเทชัน และเผยแพร่โดยบริษัทคอร์ดีไซน์ใน ค.ศ. 1993
ผู้เล่นควบคุมตัวละครสามตัวพร้อมกัน ซึ่งการเล่นเกมประกอบด้วยการยิงเอเลียนที่เป็นศัตรู และการหาช่องผ่านหลายประตู ก่อนที่จะสามารถก้าวไปสู่ด่านต่อไป
ไทยแลนด์ อเมเจอร์ลีก ฤดูกาล 2565

ไทยแลนด์ อเมเจอร์ลีก ฤดูกาล 2565 เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 6 ของการแข่งขันนับตั้งแต่ก่อตั้งในปี พ.ศ. 2560 ซึ่งเป็นลีกที่อยู่ในชั้นที่สี่ของระบบลีกฟุตบอลไทย ในฤดูกาลนี้มี 253 สโมสรเข้าร่วมการแข่งขันจากทั่วประเทศ แบ่งออกเป็น 6 โซน โดยแชมป์ของแต่ละโซนจะได้เลื่อนชั้นขึ้นไปแข่งขันในไทยลีก 3 ในขณะที่ในฤดูกาลนี้จะให้รองแชมป์ของโซนภาคเหนือและภาคใต้ได้เลื่อนชั้นขึ้นไปแข่งขันในไทยลีก 3 ฤดูกาล 2565–66 ด้วย
รูปแบบการแข่งขัน.
การแข่งขันในฤดูกาล 2565 จะแบ่งออกเป็น 6 โซนตามภูมิภาค และในแต่ละโซนจะแบ่งออกเป็น 2 โซนย่อย รวมทั้งหมด 12 โซนย่อย
ภาคเหนือ.
ภาคเหนือมีสโมสรเข้าแข่งขัน 41 สโมสร แบ่งเป็นภาคเหนือตอนบน 23 สโมสร และภาคเหนือตอนล่าง 18 สโมสร
ภาคตะวันออกเฉียงเหนือ.
ภาคตะวันออกเฉียงเหนือมีสโมสรเข้าแข่งขัน 68 สโมสร แบ่งเป็นภาคตะวันออกเฉียงเหนือตอนบน 38 สโมสร และภาคตะวันออกเฉียงเหนือตอนล่าง 30 สโมสร
ภาคตะวันออก.
ภาคตะวันออกมีสโมสรเข้าแข่งขัน 31 สโมสร แบ่งเป็นภาคตะวันออกตอนบน 10 สโมสร และภาคตะวันออกตอนล่าง 21 สโมสร
ภาคตะวันตก.
ภาคตะวันตกมีสโมสรเข้าแข่งขัน 42 สโมสร แบ่งเป็นภาคตะวันตกตอนบน 17 สโมสร และภาคตะวันตกตอนล่าง 25 สโมสร
กรุงเทพและปริมณฑล.
กรุงเทพและปริมณฑลมีสโมสรเข้าแข่งขัน 52 สโมสร แบ่งเป็นกรุงเทพ 30 สโมสร และปริมณฑล 22 สโมสร
ภาคใต้.
ภาคใต้มีสโมสรเข้าแข่งขัน 19 สโมสร แบ่งเป็นภาคใต้ตอนบน 8 สโมสร และภาคใต้ตอนล่าง 11 สโมสร
การแข่งขันระดับประเทศ.
ไทยแลนด์ อเมเจอร์ลีก รอบชิงแชมป์ประเทศไทย โดยนำเอาแชมป์จากทั้ง 6 โซน มาทำการแข่งขัน แบ่งเป็น 2 กลุ่ม แบบมินิลีก แต่ละทีมแข่งจำนวน 2 นัด นำทีมที่ผลงานดีที่สุดของแต่ละกลุ่ม เข้ารอบชิงชนะเลิศ
<section begin=upper/><onlyinclude>
</onlyinclude><section end=upper/>
<section begin=lower/><onlyinclude>
</onlyinclude><section end=lower/>
รอบชิงชนะเลิศ.
"รวมผลสองนัด ราษีไศล ยูไนเต็ด ชนะ 5–0"
ทางหลวงแผ่นดินหมายเลข 3265

ทางหลวงแผ่นดินหมายเลข 3265 (สายแยกโคกหม้อ – ท่าซุง) เป็นทางหลวงแผ่นดินในจังหวัดอุทัยธานี มีระยะทางตลอดทั้งสาย 11.812 กิโลเมตร เป็นถนนขนาด 4 - 6 ช่องจราจรสวนทาง ยกเว้น กม.10+000 - กม.11.812 จะเป็นถนนขนาด 2 ช่องจราจรไป-กลับ โดยทางหลวงสายนี้เริ่มต้นที่แยกโคกหม้อ บน ทางหลวงแผ่นดินหมายเลข 333 ตำบลอุทัยใหม่ อำเภอเมืองอุทัยธานี ไปทางทิศตะวันออกเฉียงใต้ ตัดกับ ทางหลวงแผ่นดินหมายเลข 3183 ที่แยกวัดสิงห์ ตำบลน้ำซึม และผ่านวัดท่าซุง และตัดกับ ทางหลวงแผ่นดินหมายเลข 3590 ที่ตำบลท่าซุง เลี้ยวซ้ายไปสิ้นสุดที่ใต้สะพานมโนรมย์ ตัดกับ ทางหลวงแผ่นดินหมายเลข 3590 ในตำบลท่าซุง อำเภอเมืองอุทัยธานี เป็นเส้นทางในความรับผิดชอบของแขวงทางหลวงอุทัยธานี
มาดอนนาเดลเลลากรีเม (ซีรากูซา)

บาซิลิกามาดอนนาเดลเลลากรีเม (แม่พระแห่งน้ำตา) เป็นโบสถ์ศาลแม่พระของโรมันคาทอลิกในซีรากูซา ซิซิลี ประเทศอิตาลี โบสถ์เป็นผลงานออกแบบของสถาปนิก Michel Andrault และ Pierre Parat ซึ่งชนะการประกวดออกแบบโบสถ์ที่จัดขึ้นในระดับนานาชาติ การก่อสร้างดำเนินโดยมี Riccardo Morandi เป็นวิศวกร เริ่มต้นสร้างในปี 1966 และเสร็จในปี 1994
การก่อสร้างโบสถ์เป็นประเด็นที่ถกเถียงโต้แย้งอย่างมาก มีผู้ตีความการออกแบบโบสถ์แตกต่างกันไป รวมถึงขณะทำการขุดเจาะทำฐานของอาคารได้ค้นพบคาตาคูมบ์ที่เชื่อว่ามาจากยุคปาเลโอคริสต์ จึงต้องนำไปสู่การขอใบอนุญาตพิเศษสำหรับการก่อสร้าง ในขณะที่บางส่วนไม่เห็นด้วยหรือไม่เชื่อในปาฏิหารย์ของมาดอนนาเดลเลลากรีเม (แม่พระแห่งนเำตา) ซึ่งเป็นองค์ประธานของโบสถ์ ปาฏิหารย์ดังกล่าวเกิดขึ้นในวันที่ 29 สิงหาคม ถึง 1 กันยายน 1953 เมื่อผู้อ้างว่ารูปเคารพพลาสเตอร์ของแม่พระดวงหฤทัยกมล (Madonna of the Immaculate Heart) มีน้ำตาไหลออกซึ่งเชื่อกันว่านำปาฏิหารย์มาให้คนยากไร้ หลังโบสถ์หลังนี้สร้างเสร็จยึงได้ย้ายองค์แม่พระมาประดิษฐานในที่นี่แทน 
บนยอดของโดมตั้งประติมากรรมรูปแม่พระทำจากบรอนซ์ปิดทอง ผลงานโดย Francesco Caldarella แท่นบูชารูปสี่เหลี่ยมจัตุรัสในโสถ์มีฐานเป็นบรอนซ์, สี่ด้านแสดงฉากวันพิพากษาจากเล่มสุดท้ายของภาคพันธสัญญาใหม่ และมีจารึกที่แมเงข้อความของนักบุญปอลจาก Epistle to the Ephesians ที่ระบุว่า "Cristo ha amato la Chiesa e ha dato se stesso per lei."
วัดบางพระ (จังหวัดฉะเชิงเทรา)

วัดบางพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางพระในตำบลบางพระ อำเภอเมืองฉะเชิงเทรา จังหวัดฉะเชิงเทรา
วัดบางพระตั้งวัดเมื่อ พ.ศ. 2325 ไม่ปรากฏนามผู้สร้าง จากการสืบประวัติเท่าที่ทราบ มีสมภารรูปแรกชื่อว่า อาจารย์บู่ ประวัติของวัดมีความเกี่ยวข้องกับพระพุทธโสธร พระพุทธรูปศักดิ์สิทธิ์ของจังหวัดฉะเชิงเทรา พระพุทธรูปองค์นี้ได้ลอยตามกระแสน้ำมาติดที่ก้นเฝือกในคลองบางพระ ประชาชนจึงได้ช่วยกันดึงองค์พระขึ้นมาไว้ที่วัดบางพระแต่ก็ไม่สามารถนำขึ้นมาได้ องค์พระได้จมหายไป ชาวบ้านเห็นว่าเป็นนิมิตดี จึงได้ตั้งชื่อวัดนี้ว่า วัดบังพระ และเรียกคลองที่ผ่านหน้าวัดว่า "คลองบังพระ" กาลเวลาผ่านไป เสียง "บัง" ได้เพี้ยนไปเป็น "บาง" จึงกลายเป็นชื่อ "วัดบางพระ" รวมทั้งชื่อคลองก็เรียกว่า คลองบางพระ วัดได้รับพระราชทานวิสุงคามสีมาเมื่อ พ.ศ. 2473 อุโบสถสร้างเมื่อ พ.ศ. 2474
ปัจจุบันวัดบางพระมีพระครูสมุห์สนั่น ฐานกโร ดำรงตำแหน่งเจ้าอาวาส ซึ่งได้รับตำแหน่งเมื่อวันที่ 1 มิถุนายน พ.ศ. 2448
เขื่อนลำตะคอง

เขื่อนลำตะคอง เป็นเขื่อนดิน (earthfill dam) สร้างขึ้นบริเวณช่องเขาเขื่อนลั่นกับช่องเขาถ่านเสียด กั้นขวางลำตะคอง ตั้งอยู่ในตำบลคลองไผ่ อำเภอสีคิ้ว จังหวัดนครราชสีมา เขื่อนสูง 40.3 เมตร สันเขื่อนยาว 527 เมตร กว้าง 10 เมตร อ่างเขื่อนเก็บน้ำเหนือเขื่อนมีความยาวตลอดลำน้ำ 19 กิโลเมตร มีพื้นที่ 277,000 ไร่ สามารถเก็บกักน้ำได้ 310 ล้านลูกบาศก์เมตร
เขื่อนลำตะคองเริ่มก่อสร้างเมื่อ พ.ศ. 2512 สร้างแล้วเสร็จเมื่อ พ.ศ. 2517 เริ่มมีการเสนอการติดตั้งเครื่องกำเนิดไฟฟ้าชนิดสูบกลับเมื่อ พ.ศ. 2518 จนระหว่าง พ.ศ. 2532–2534 ได้รับทุนจากรัฐบาลญี่ปุ่น (Japan International Cooperation Agency หรือ JICA) ให้ศึกษาความเป็นไปได้ โดยมหาวิทยาลัยขอนแก่นประเมินผลกระทบสิ่งแวดล้อมตั้งแต่ พ.ศ. 2534–2537 โครงการจึงได้รับอนุมัติก่อสร้าง 
สิ่งก่อสร้างประกอบด้วย อ่างเก็บน้ำตอนบนสร้างบนยอดเขาเขื่อนลั่น พื้นที่ก่อสร้างประมาณ 0.4 ตารางกิโลเมตร หรือประมาณ 212 ไร่ มีความจุของอ่าง 9.9 ล้านลูกบาศก์เมตร อ่างล่างเก็บน้ำเขื่อนลำตะคองเดิม มีความจุของอ่างประมาณ 290 ล้านลูกบาศก์เมตร โรงไฟฟ้าใต้ดิน ติดตั้งเครื่องกำเนิดไฟฟ้าและอุปกรณ์ จำนวน 4 ชุด รวมกำลังผลิตไฟฟ้า 1,000 เมกะวัตต์ อุโมงค์ส่งน้ำ 2 แนว เชื่อมระหว่างอ่างเก็บน้ำบนภูเขาและโรงไฟฟ้าใต้ดิน ยาวประมาณ 1,470 เมตร
โรงไฟฟ้าลำตะคองชลภาวัฒนาเป็นโรงไฟฟ้าพลังน้ำแบบสูบกลับ อยู่ลึกจากผิวดินประมาณ 350 เมตร มีขนาดกว้าง 23 เมตร ยาว 175 เมตร สูง 47 เมตร เพื่อเพิ่มระยะทางจากอ่างเก็บน้ำบนเขาถึงอาคารโรงไฟฟ้าให้น้ำที่ไหลลงมามีกำลังแรงขึ้น ติดตั้งเครื่องกำเนิดไฟฟ้า ขนาด 250 เมกะวัตต์ จำนวน 2 เครื่อง รวมกำลังผลิตติดตั้ง 500 เมกะวัตต์ ต่อมาได้ติดตั้งเครื่องกำเนิดไฟฟ้าเพิ่มเติมอีกจำนวน 2 เครื่อง รวมการผลิตทั้งสิ้น 1,000 เมกะวัตต์ ใช้น้ำจากอ่างเก็บน้ำเขื่อนลำตะคอง เป็นเชื้อเพลิงหลัก และมีกังหันลมลำตะคอง จากข้อมูล พ.ศ. 2563 ติดตั้งกังหันลมผลิตไฟฟ้าจำนวน 14 ต้น ทอดยาวไปตลอดแนวเขายายเที่ยง
กระทรวงพลังงานและน้ำ

กระทรวงพลังงานและน้ำ  เป็นกระทรวงของรัฐบาลอัฟกานิสถาน ภายหลังจากการแทรงแซงภายในประเทศอัฟกานิสถานโดยสหรัฐ กระทรวงมีหน้าที่ประสานงานความพยายามรื้อฟื้นอำนาจบริหารไปยังพื้นที่ของประเทศอัฟกานิสถานไม่มีการเข้าถึงส่วนนั้น พื้นที่ที่ได้รับผลกระทบอย่างมากมายโดยเฉพาะภูมิภาคใต้ - ประเทศปากีสถาน ประเทศอิหร่าน และประเทศอินเดีย ทั้งหมดมีความร่วมมือกันที่จะจัดหาพลังงาน เมื่อวันที่ 17 มิถุนายน พ.ศ. 2546 ธนาคารพัฒนาเอเชียตกลงที่จะให้เงินกู้จำนวน 50 ล้านเหรียญแก่กระทรวงพลังงานและน้ำของประเทศอัฟกานิสถาน เงินกู้นี้จะใช้เบิกจ่ายในช่วงสามปีถัดไปในโครงการสำหรับการผลิต การจำหน่าย และการส่งกระแสไฟฟ้าในประเทศอัฟกานิสถาน
ก่อนหน้านี้ อิสมาลิน ข่าน ดำรงตำแหน่งรัฐมนตรีตั้งแต่ปี พ.ศ. 2547–ตุลาคม พ.ศ. 2556 มุฮัมมัด อารีฟ นูร์ไซ รับตำแหน่งแทนตั้งแต่วันที่ 28 ตุลาคม พ.ศ. 2556–พฤศจิกายน พ.ศ. 2557 เมื่อวันที่ 7 กันยายน พ.ศ. 2564 อับดุล ลาติฟ มะซูน ได้รับแต่งตั้งให้ดำรงตำแหน่งรักษาการรัฐมนตรีของรัฐอิสลามเอมิเรตส์อัฟกานิสถาน
โตเกียวเอ็มเอ็กซ์

สถานีโทรทัศน์มหานครโตเกียว  หรือที่รู้จักกันในชื่อ โตเกียวเอ็มเอ็กซ์ (Tokyo MX) เป็นสถานีโทรทัศน์อิสระในโตเกียว ประเทศญี่ปุ่น บริหารโดยบริษัทโตเกียวเมโทรโพลิตันเทเลวิชันบรอดแคสติงคอร์เปอร์เรชัน (; โรมาจิ: "Tōkyō Metoroporitan Terebijon kabushiki gaisha") เป็นสถานีที่แพร่ภาพในเขตเมืองเท่านั้น โดยมีคู่แข่งสำคัญอย่างเอ็นเอชเค, นิปปอนทีวี, ทีบีเอส, ทีวีอาซาฮิ, ฟูจิทีวี และทีวีโตเกียว ซึ่งเป็นสถานีแม่ข่ายออกอากาศทั่วประเทศ สถานีนี้ก่อตั้งเมื่อปี ค.ศ. 1993 และเริ่มออกอากาศอย่างเป็นทางการเมื่อวันที่ 1 พฤศจิกายน ค.ศ. 1995 ปัจจุบันมีโตเกียวเอฟเอ็ม เป็นผู้ถือหุ้นรายใหญ่
โตเกียวเอ็มเอ็กซ์ มีจำนวน 2 ช่อง คือ MX1 เป็นช่องรายการหลัก ออกอากาศด้วยภาพความละเอียดสูง และ MX2 เป็นช่องรองที่เป็นช่องย่อยของช่องหลักอีกทีหนึ่ง สำหรับออกอากาศรายการทางเลือก เริ่มออกอากาศเมื่อเดือนเมษายน ค.ศ. 2014
โตเกียวเอ็มเอ็กซ์มีการออกอากาศการแถลงข่าวของผู้ว่าการกรุงโตเกียวเป็นประจำทุกสัปดาห์ และยังเป็นผู้นำด้านอนิเมะ เนื่องจากเป็นช่องที่ออกอากาศอนิเมะอยู่เป็นจำนวนมาก
การออกอากาศ.
แอนะล็อก.
ยุติการออกอากาศแบบแอนะล็อกแล้วเมื่อวันที่ 24 กรกฎาคม ค.ศ. 2011
กระทรวงเกษตร ชลประทาน และปศุสัตว์

กระทรวงเกษตร ชลประทาน และปศุสัตว์  เป็นกระทรวงของรัฐบาลอัฟกานิสถาน มีหน้าที่ในการจัดการนโยบายการเกษตรของประเทศอัฟกานิสถาน
กระทรวงดูแลงานของกองชลประทานหมู่บ้านอัลกันแดมและแม่น้ำเฮลมันต์
สนามกีฬามหาวิทยาลัยราชภัฏนครราชสีมา

สนามกีฬามหาวิทยาลัยราชภัฏนครราชสีมา ตั้งอยู่ภายในมหาวิทยาลัยราชภัฏนครราชสีมา อำเภอเมืองนครราชสีมา จังหวัดนครราชสีมา ใช้งบประมาณก่อสร้าง 115,755,550 บาท โดยสนามก่อสร้างแล้วเสร็จวันที่ 22 เมษายน 2561 ปัจจุบันใช้เป็นสนามเหย้าของสโมสรฟุตบอลนครราชสีมา ยูไนเต็ด ที่แข่งขันในระดับไทยลีก 3
กระทรวงต่อต้านสารเสพติด

กระทรวงต่อต้านสารเสพติด  เป็นกระทรวงในคณะรัฐมนตรีของรัฐบาลอัฟกานิสถาน ทำหน้าที่เป็นผู้นำในการประสานงาน กำหนดนโยบาย เฝ้าระวัง และประเมินกิจกรรมและความพยายามทั้งปวงในการต่อต้านสารเสพติด ซึ่งเป็นการดำเนินตามรัฐธรรมนูญอัฟกานิสถาน กฎหมายยาเสพติดของอัฟกานิสถาน และยุทธศาสตร์แห่งชาติเพื่อการควบคุมยาเสพติด (National Drug Control Strategy)
บทบาทของรัฐมนตรีว่าการกระทรวงนี้ ได้รับการกล่าวขานว่า เป็นงานที่ยากเย็นที่สุดในโลก
เมียะนานหน่วย

เทพกระซิบ หรือ เมียนน่าน-นแว (หรือบางทีนิยมเรียกในไทยว่า เมียะนานหน่วย; #เปลี่ยนทาง) หรือชื่ออื่น ๆ เช่น ไตน่านชีน (သိုက်နန်းရှင်, #เปลี่ยนทาง) และ อะมาดอว์เมียะ เป็นนะพม่า นาคผู้พิทักษ์เจดีย์โบตะทองในย่างกุ้ง
ช่วงชีวิต.
เมียะนานหน่วยเกิดเมื่อ 22 ธันวาคม 1897 ในเมืองโม่โกะ บริติชเบอร์มา เธอเป็นผู้สืบเชื้อสายมาจากเจ้าฟ้าองค์หนึ่ง เมียะไม่ทานเนื้อสัตว์เลยตั้งแต่อายุยังน้อย ในปี 1942 เมียะฝันเห็นชายชราห่มผ้าขาวมาบอกให้เธอย้ายไปอยู่ย่างกุ้งเพื่อบวชเป็นชี (บ้างว่าสานต่อภารกิจทางศาสนา) เธอจึงย้ายไปอาศัยอยู่ไม่ไกลจากเจดีย์โบตะทอง ที่ซึ่งเธอเดินทางไปสักการะเป็นประจำทุกวัน เธอชอบสวมเครื่องแต่งกายสีเขียวจนเป็นที่เรียกกันว่า "เจ้าหญิงเขียว" เธอมีบทบาททางศาสนาอย่างมาก รวมถึงมีส่วนช่วยก่อสร้างเจดีย์โบตะทองขึ้นใหม่หลังสิ้นสุดสงครามโลกครั้งที่สอง
บางส่วนเชื่อว่าเธอเป็นธิดาของพญานาค
ยกขึ้นเป็นเทพเจ้า.
เมียะเสียชีวิตในโม่โกะในเดือนกุมภาพันธ์ 1956 ด้วยอาการแทรกซ้อนจากหอบหืดเรื้อรัง ในปี 1957 หลังเธอเสียชีวิต เธอได้รับการเคารพบูชาในฐานะเทวดา กระทั่งปี 1990 ได้มีผู้ตั้งศาลบูชาเธอภายในเจดีย์โบตะทอง นับจากนั้นมาเธอได้รับการเคารพบูชาและมีผู้เดินทางเข้ามากราบไหว้ขอพรอย่างไม่ขาดสาย เมียะนานหน่วยเป็นที่นิยมในการขอพรให้คุ้มครองพี่สาวหรือน้องสาวของบุคคลนั้น
ศาลเมียะนานหน่วย.
ศาลเมียะนานหน่วยในย่างกุ้งมีผู้เดินทางเข้ามาสักการะราว 700 คนต่อวัน และอาจสูงถึง 1,000 ถึง 3,000 คนต่อวันหยุดสุดสัปดาห์ ในจำนวนนี้มีไม่น้อยที่เป็นชาวไทย เมียะเป็นที่รู้จักมากในประเทศไทยหลังมีรายการโทรทัศน์ถ่ายทอดเรื่องราวของเมียะ
เผด็จการและผู้นำพม่า ต้านชเว เคยสั่งให้ทหารมัดมือมัดเท้าของรูปปั้นเมียะในศาล เป็นที่เล่าลือกันว่าเมียะไปเข้าฝันของต้านชเวให้หยุดกดขี่ประชาชนพม่า ต้านชเวเป็นผู้นำที่มีความเชื่อเรื่องดวงและสิ่งศักดิ์สิทธิ์สูงมาก จึงเห็นฝันนี้ว่าเป็นลางไม่ดีและสั่งให้ทหารจัดการมัดตัวรูปเคารพของเมียะไว้